AlexejDobrolubov/national_council_slovak_2010 huggingface dataset:
12. schôdza NR SR - 14.deň - A. dopoludnia
Dátum: 2024-05-10
Poslanec: Kleinert, Dana (PS)
Druh vystúpenia: Vystúpenie s faktickou poznámkou

182. Ďakujem. Ja by som ešte chcela zareagovať na to, že keď sa bavíme o schopnosti ministerky kultúry viesť tento rezort, tak by sme si mohli ešte pripomenúť jednu dotačnú schému, lebo v kompetencii ministerstva kultúry je aj dotačná schéma kultúry znevýhodnených skupín obyvateľstva. Neviem, či pani ministerka o tom niečo vie, tak možnože práve dnes sa o tom dozvedela. Táto nebola tento rok ani vyhlásená a je to dotačná schéma určená pre tých, ktorí robia s telesne postihnutými, s Downovým syndrómom, ale aj s inými znevýhodnenými skupinami, napríklad s ľuďmi zrakovo postihnutými a podobne. Nevieme, prečo teda nie je vyhlásená táto schéma, či tam sa budú robiť tiež dezinformácie, alebo čo tam vlastne proti tomu opäť Slovenská národná strana má, každopádne toto je fakt. Strana Slovenská národná strana chce mať všetko pod sebou a nevie teda riadiť a ani sprocesovávať ani svoj vlastný rezort, a to viď táto schéma alebo Obnovme si svoj dom , ktorú sme tu už viackrát spomínali. No a tá nová normalizácia, ktorú nám chcú zaviesť, je, že napríklad pani ministerka už bude, už nám to tu aj hovorí, vopred hovorí, že niekto síce môže byť príslušníkom LGBTI komunity, ale iba ona uzná, či má talent, a či ten talent je oprávnený na to, aby ona rozhodla, že či ten dotyčný dostane financie. Čo je akože naozaj vrchol toto počuť po desiatich rokoch smerom zavedenej schémy, ktorá naozaj fungovala transparentne a na odbornom základe. Čiže toto mi príde akože absolútne nepochopenie svojej role riadiť rezort, kde nie sú iba ľudia, ktorí vám nosia kytice, ale sú tam aj ľudia, ktorí normálne akože aj tiež pracujú v kultúre, sú to robotníci v kultúre, a tiež potrebujú podporu, a tiež potrebujú naozaj riešenie. Aj my ako krajina potrebujeme riadiť rezort kompetentne. Takže naozaj pani ministerka kultúry nemá právo byť ministerkou kultúry Slovenskej republiky. Toto je tu nesprávne.
12. schôdza NR SR - 14.deň - A. dopoludnia
Dátum: 2024-05-10
Poslanec: Kleinert, Dana (PS)
Druh vystúpenia: Vystúpenie s faktickou poznámkou

152. Ďakujem, ja tiež teda ten návrat do minulosti bol akože brutálny, fakt, že ja si pamätám tie časy a to, to bolo teda naozaj super, v úvodzovkách, a teda normálne som celý čas rozmýšľala, že kto vám to, pani Kramplová, pre boha živého napísal, že či také niečo ste si vybrali zo zväzkov z Ústavu pamäti národa, lebo tam sú všelijaké zväzky eštebácke, a ja som ich mala tú možnosť čítať, a to teda bolo akože naozaj jak cez kopirák, ale to bolo just wow naozaj. Slovo liberálny, prosím vás, kto to prvý spočítate, ten teda je hrdina a ja rozmýšľam, že či vy tomu naozaj veríte, lebo ak veríte tomu, tak ste tu povedali, že naše argumenty to sa všetko môže spláchnúť zo stola, podľa mňa ste ich ani nečítali ani nepočuli, ale teda ja vám ponúkam pomoc. Poďme si spolu sadnúť za stôl a poďme si každý jeden ten jeden ten argument, ktorý sme tu dnes povedali, rozobrať a rozobrať ho v kultúre, lebo o tom sa bavíme, že máme tu nekompetentnú ministerku kultúry, takže ponúkam vám túto pomoc. To čo ale ma uráža osobne, je, že pokiaľ vy tomu neveríte a je to klamstvo, tak je to veľká hanba, že na pôde Národnej rady Slovenskej republiky toto musíme počúvať v roku 2024. Za mňa je to hrozné a ešte by som vás chcela vyzvať, aby ste sa ospravedlnili aj tým, ktorí napríklad, len dvakrát som to stihla si zapísať, hovorili ste, že ku streche vo filharmónii, čo stále hovoríme, že to je teda ako falošná dilema, či strecha, alebo nejaké pochody, tak vy by ste sa im mali ospravedlniť, pretože vy ste povedali, že liberálne mimovládky sa chystali tie peniaze rozkradnúť a potom ste povedali asi o pár minút neskôr, že teraz neviem, či liberáli, asi? Vypočujeme si to znova, tu bez akejkoľvek kontroly sme tu rozkradli vo forme dotácií túto krajinu alebo štát, už neviem proste, že sme to rozkradli, čiže ja vás upozorňujem na to, že jednak klamete, a dvak teda by ste sa mali tým ľuďom, alebo aj nám tu ospravedlniť, lebo to boli nehoráznosti, čo sme tu počuli.
12. schôdza NR SR - 14.deň - A. dopoludnia
Dátum: 2024-05-10
Poslanec: Kleinert, Dana (PS)
Druh vystúpenia: Vystúpenie s faktickou poznámkou

132. Ďakujem. Pani ministerka, my sme sa tu zacyklili. Vy tu dlhé roky haníte ľudí a potom poviete, že hania druhí. Dlhé roky tu podkurujete najhoršie pudy v ľuďoch a to aj ľahko vyvrátiteľnými klamstvami a potom sa čudujete, že čelíte nenávisti, pretože keď ju raz vypustíte von, a to vy robíte dlhé roky, tak potom ju už naozaj nemáte pod kontrolou. Pani ministerka, vo vašej reči ste sa tu rozľútostili sama nad sebou ako ženou a matkou, a podsúvate nám tu všelijaké vaše frustrácie, naše frustrácie, ale my tu nie sme kvôli vašej osobe v súkromí. My sme tu kvôli tomu, čo vy robíte vo verejnom priestore a čo robíte vo funkcii ministerky kultúry. Vy tu namiesto dobrého servisu hovoríte, že budete naše spoločné peniaze púšťať len tam, kde si zmyslíte vy. No a, pani ministerka, jeden z vašich problémov je, že vy naozaj neviete, čo čítate. Druhým faktom je aj to, že som vás nikdy osobne nepočula nič odborné povedať vlastnými slovami, keď hovoríte vlastnými slovami, ide o spŕšku nenávisti, a teda je to, žiaľ, veľmi citeľné, keď to čítate, že vidíte pred sebou len písmenká. Osobitne mi to je ľúto, lebo je to trochu aj medzinárodná hanba a rada by som vypichla vašu, žiaľ, už slávnu účasť na konferencii UNESCO, ktorú som sledovala live a ktorá bola o vzdelávaní v kultúre, čo je krásna a veľmi potrebná téma. A tu vôbec nejde o vašu takzvanú slovanskú angličtinu, vôbec o to nejde, ide o to, že vy ste netušili, čo tam máte napísané. A my niekedy nevieme, my nikto nevieme, aký je reálny výsledok teda tejto služobnej cesty. No ale chcela by som zareagovať ešte na jednu časť, na to napĺňanie programového vyhlásenia vlády, ktoré hovoríte, že napĺňate. Asi neviete, čo to je PVV, čo to je stratégia, akčný plán, nástroje na dosiahnutie a tak ďalej. My sme sa k vášmu PVV vyjadrovali a okrem faktu, že ste tam nemali zrušenie RTVS, čiže nie je pravdou ani to, že ho napĺňate, tak vy napĺňate iba vašu pomstu a stále nechápete, že naozaj nemáte na to, aby ste viedli rezort ministerstva. Ďakujem.
12. schôdza NR SR - 14.deň - A. dopoludnia
Dátum: 2024-05-10
Poslanec: Kleinert, Dana (PS)
Druh vystúpenia: Vystúpenie s faktickou poznámkou

82. Ďakujem pekne. Pán Hajko, ja by som chcela na vás zareagovať. Ďakujem vám teda najprv za zhrnutie niektorých argumentov, kde sa jasne ukazuje, ako nekvalifikovane pracuje pani Martina Šimkovičová v pozícii ministerky, ale ja by som vás chcela poprosiť, aby sme si spolu možno sadli a porozprávali sa o jednej veci, v ktorej si dovolím s vami nesúhlasiť. Už som vás to počula druhýkrát povedať a je to niečo v duchu, že teda tu boli nejaké liberálno-progresívne vedenia minulých ministerstiev kultúry alebo proste nejaké vybrané projekty, a proste v tomto duchu niečo. A ja by som chcela povedať, že my sme nikdy teda nemali ministra alebo ministerku kultúry, ale teda zároveň je dôležité sprízvukovať to, že my ako Progresívne Slovensko hájac tu napríklad Fond pre umenie, vždy hovorili, že v tejto chvíli my neriešime nejaké estetické preferencie alebo nejaké, že budeme hovoriť konkrétne o projektoch, o ktorých si myslíme, že by mali byť vybrané. My, my tu hovoríme o tom, aby inštitúcie, ktoré sa táto ministerka so svojou suitou snaží zbúrať, aby tie inštitúcie pracovali ako naďalej čo najtransparentnejšie a najodbornejšie, a to je vlastne pre nás dôležité a naozaj sme neriešili žiadne nejak takéto akoby, v úvodzovkách, ideologické zápasy. Čiže ja by som vás len teda chcela poprosiť, aby sme si toto možnože nejako vyjasnili a išli spoločne ďalej. Ďakujem.
12. schôdza NR SR - 14.deň - A. dopoludnia
Dátum: 2024-05-10
Poslanec: Kleinert, Dana (PS)
Druh vystúpenia: Vystúpenie s faktickou poznámkou

54. Áno, ten pocit, keď v stand-upe skoro predbehol Taraba Blahu, tak to ihneď postavilo pána Blahu na nohy a predviedlo ho za pult a videli sme výsledok. Ja by som chcela dať ale na vedomie obyvateľkám a obyvateľom Slovenska, že pán Blaha si pomýlil prácu zodpovedného politika Národnej rady Slovenskej republiky s vytváraním si prostredia pre vlastné pohodlie, živobytie a politickej kariéry. Robil odjakživa politiku iba pre seba a ide to ako z učebnice. Keď pochopil, že tie najlepšie kšefty a moc nezíska účasťou na dúhovom pride, na ktorom kedysi bol a hrdil sa jeho podporou, tak prepol do SMER-u a úspešne zalovil vo vodách, kde funguje na ľudí klamstvo a naozaj otrasné hlúposti. Všetko, čo ste tu počuli, je neskutočný blud. Žiaľ, ak ste tomu niektorí uverili, vedzte, že tieto reči nie sú vo váš prospech, ale sú len a len v prospech pána Blahu a on to veľmi dobre vie. Má rád svoje pohodlie, teraz ho chce mať v Európskom parlamente a preto sme tu boli svedkami tohto stand-upu. Verím, že niekoho z vás mohol osloviť jeho prejav plný hnevu a akože podpory slovenského ľudu, pracujúcich. Verím, že mohol osloviť niekoho z vás, kto je unavený ťažkým životom a nevie, ako ďalej. Ale vedzte však, že ak by pánovi Blahovi naozaj záležalo na vás, na slovenskom ľude, tak by podporil naše návrhy zákonov, ktoré reálne riešia problémy ľudí, ako tu už spomínala pani Plaváková, vdovské dôchodky, finančnú pomoc rodinám s deťmi v predškolskom veku, možnosti prítomnosti rodiča pri dieťati v nemocnici a mnohé iné, ktoré cynicky šmahom ruky zmietli zo stola. V Progresívnom Slovensku si naše vlastenectvo nedáme ukradnúť takýmito rečami, nám ide naozaj o vec a zlepšenia života ľudí na Slovensku. No a v tejto chvíli dnes tu stojíme za kultúrnou obcou, ktorá je obeťou nekompetentnej ministerky Martiny Šimkovičovej. Takže poďme sa už rozprávať k veci. Ďakujem. (Potlesk.)
12. schôdza NR SR - 14.deň - A. dopoludnia
Dátum: 2024-05-10
Poslanec: Kleinert, Dana (PS)
Druh vystúpenia: Vystúpenie s faktickou poznámkou

38. Pán Taraba, problémom Slovenska je, že sú ľudia vo vláde, či v politike s takými názormi a s takým správaním, ako máte vy. Vy totižto nemáte hanby, pán, pán Taraba, fakt. Toto, toto čo som si vypočula, to akože bolo výživné, vám nie je hanba, podnecovať najhoršie pudy ľudí odporným a ironizujúcim spôsobom a otrasnými klamstvami, vám nie je hanba sa teraz ani na tom usmievať, vám nie je hanba byť členom vlády a takto sa rozprávať, a to je základný problém našej krajiny. Vy si síce myslíte, že máte moc, a áno vy tú výkonnú moc máte, to vám nikto neberie, ale keďže ako vravím, ľudia ako vy nemajú hanby, tak zo Slovenska tu robia čiernu dieru Európy. Vy sa fakt nehanbíte za to, čo ste tu pred chvíľou dali? Vy sa vôbec nehanbíte za celú tú spŕšku tých klamstiev, za to, čo robíte v našej spoločnosti, za to, ako tú nenávisť vy podnecujete a ukazujete prstom na druhých? To je tak smutný príbeh toto, že ja verím, že skončí dosť rýchlo. Ďakujem.
12. schôdza NR SR - 14.deň - A. dopoludnia
Dátum: 2024-05-10
Poslanec: Kleinert, Dana (PS)
Druh vystúpenia: Vystúpenie s faktickou poznámkou

16. Ďakujem, ďakujem vám, pán Danko, za príležitosť konečne sa pochváliť. Sedím tu ako laureátka Národnej ceny za dizajn, kde som pracovala na folklórnom odeve. (Potlesk v sále.) Čiže spracovala som folklórny odev do podoby, ktorá teda nesršala nostalgiou, ale naopak ho reflektovala, takže ďakujem vám za túto príležitosť pochváliť sa, snáď budete trošku rešpektovať aj to, že viem, o čom hovorím. Ja som si začala zapisovať, čo ste tu teda vy spomínali, ale teda faktom je, že musela som prestať po chvíľke, pretože príliš veľa neprávd ste povedali, a možno je to zámer, možno nie, každopádne neboli to pravdy, neboli to fakty. Ono to čo ste tu pred chvíľou povedali, je iba jasným prejavom toho, že vy vôbec nemáte tušenie, čo Slovensko potrebuje, ani jeho dobrá reprezentácia v zahraničí, som o tom presvedčená. Pretože inak, nehovorím, že nemáte Slovensko rád, problém je v tom, že neviete, čo potrebuje. Využívate túto tému len na vlastné pohodlie, na individuálny pohodlný život, maniere, ktoré si môžte dovoliť a, žiaľ, aj nepoctivý prístup k argumentom. Ak by ste totižto vedeli, čo Slovensko potrebuje, vy by ste nás ani v rámci ministerstva kultúry a jeho činnosti neťahali naspäť do minulého storočia. Neťahali by ste Slovensko aj do izolácie, čo sa teraz reálne deje. A hlavne by ste nemohli hovoriť aj také, prepáčte mi za výraz, nezmysly o kultúre. Nerozdeľovali by ste nás falošnými dilemami, či nejaké pochody alebo strecha, lebo všetci vieme, čo tu tomu trochu rozumieme, že takto tá otázka nikdy nestála. Čiže ak vy hovoríte o tom, že tu niekto rozdeľuje spoločnosť, tak je to presne takýmito falošnými dilemami. Falošnými dilemami medzi mestskou kultúrou a regionálnou, medzi strechou a pochodmi, medzi menšinami a väčšinou, proste takýmto spôsobom to nerobíte správne. Takže, ak Slovensko máte naozaj rád, tak sa k tomu správajte inak, pristupujte k téme poctivo. Ďakujem pekne. (Potlesk v sále.)
12. schôdza NR SR - 11. deň - A. dopoludnia
Dátum: 2024-05-03
Poslanec: Kleinert, Dana (PS)
Druh vystúpenia: Vystúpenie s faktickou poznámkou

159. Ďakujem vám, milé poslankyne, poslanci, za reakcie. Áno, ja by som chcela k tomu povedať, že my by sme mali už aj novostavby, ktoré sa v budúcnosti budú robiť, plánovať už s ohľadom na čo najväčšiu debarierizáciu. A musíme na to myslieť, že ľudia sme rôzni a v tej jedinečnosti je naša krása a v tom spolužití spoločne je naša krása a vytvárať si bariéry je vlastne úplne zbytočné. A treba na to myslieť už vopred. My máme naozaj konkrétne skúsenosti a ja osobne s tým, že sa školy či už z dôb normalizácie, za komunizmu, ktoré boli stavané tak, že sme vlastne nevideli a neboli tam ľudia s akýmkoľvek postihom, tak tie sa dajú prerobiť takým spôsobom, že sú funkčné a bezbariérové. Ale aj tie historické, ktoré sú tiež celkovou, celkom veľ... veľmi výz... no, sú celkom veľkou výzvou, ale nie je to nerealistické, a to je na tom vlastne celé pekné. A, samozrejme, aj pri samospráve to plánovanie trvá dlhšie, ale práve tomu tento, tento návrh zákona dáva možnosť, tomuto plánovaniu, a preto sa mi to zdá byť veľmi fajn podporiť. Zároveň teda keď riešime akoby potreby konkrétneho dieťaťa, tak my už tým, že vyriešime tieto potreby tohto konkrétneho dieťaťa, vytvárame cestu pre deti ďalšie, a to si myslím, že je na tom tiež veľmi pekné. A taktiež by som chcela vyzvať aj ostatné samosprávy, a aj teda aj my na tom pracujeme, na pláne bezbariérovosti všetkých našich školských zriadení, tým pádom máme nejaký balík výziev, ktoré musíme vytvoriť, urobiť a vyriešiť, a tým pádom vieme aj lepšie si plánovať aj fundraising a iné zháňanie externých zdrojov, takže poďme do toho. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

Ďakujem veľmi pekne. Vidím, že ste uverili reálne a nedoštudovali ste si históriu, pretože ste uverili tej komunistickej ideológii (reakcia z pléna), ktorá je jasne pokrivená a je jasne krivý vôbec obraz Slovenského národného povstania, pretože Slovenské národné povstanie bolo organizované vojakmi, generál Viest napríklad, a ja si neviem predstaviť, že napríklad generál Viest bol členom komunistickej strany. Bolo to organizované oddielmi slovenskej armády, ktorá povstala proti kolaborantskej vláde proti diktatúre, ktorá kolaborovala s vojnovými, s vojnovým režimom, ktorý bol zavedený aj u nás. A áno, boli, samozrejme, aj takí, ktorí sa zviezli na tom ľudáckom režime a ktorí si ho užívali, ale ten reálny odboj bol postavený práve na tom, že títo ľudia už nechceli ďalej kolaborovať, že chceli jednoducho sa vzoprieť tomu útlaku, tej diktatúre... ===== ...ktorý bol zavedený aj u nás. Áno, boli samozrejme aj takí, ktorí sa zviezli na tom ľudáckom režime a ktorí si ho užívali, ale ten reálny odboj bol postavený práve na tom, že títo ľudia už nechceli ďalej kolaborovať, že chceli jednoducho sa vzoprieť tomu útlaku, tej diktatúre a tým kolaborantom, ktorí kolaborovali s vojenským režimom nacistického Nemecka. Môžete si samozrejme nájsť aj tie konotácie. O toto išlo v Slovenskom národnom povstaním, a to nás dostalo naspäť, napäť medzi víťazné mocnosti a nie Komunistická strana. Komunistická strana sa nepopiera, že sa podieľala, podieľala, na Slovenskom národnom povstaní takisto ako sa podieľali iní, ale boli regulérne jednotky a boli partizánske oddiely. A tam bol potom aj trošku ten problém, ale to už sa môžeme baviť o historických detailoch, spôsobe velenia a riadenia, kedy, niekedy komunistic, komunistické partizánske oddiely, ktoré boli riadené inde, napríklad z Kyjeva alebo s inými, inými jednotkami. Jednoducho sa riadili inými rozkazmi ako armáda a dochádzalo často k chaosu a tie spôsobujú, spôsobovali často práve tie rozhodnutia z...(Prerušenie vystúpenie časomerom.)
39. schôdza NR SR - 9.deň - A. dopoludnia
Dátum: 2025-09-23
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

Ďakujem veľmi pekne. Mňa veľmi mrzí, že kamery nesnímajú túto časť koalície alebo teda koaličnú časť parlamentu, kde by ľudia mohli vidieť, akým spôsobom koaliční poslanci vnímajú túto diskusiu, ako im to je úplne jedno a vôbec ich to nezaujíma, že vôbec, čo si ľudia o tom myslia, že aký dopad má konsolidácia, že tu vlastne idú rozdávať peniaze teraz sudcom a kadekomu, že je im to úplne jedno. Ich to vôbec nezaujíma, pretože čo ich zaujíma, čo ich zaujíma sú vysoké platy, odmeny, renty, léna, haciendy... ===== ... čo si ľudia o tom myslia, že aký dopad má konsolidácia, že tu vlastne idú rozdávať peniaze teraz sudcom a kadekomu, že im je to úplne jedno, ich to vôbec nezaujíma, prečo čo ich zaujíma? Čo ich zaujíma, sú vysoké platy, odmeny, renty, léna, haciendy, vodiči s veľkou limuzínou, vládny špeciál, toto sú veci, ktoré ich zaujímajú. A konsolidácia, dopad na ľudí? To im je úplne ukradnuté. A ešte sa, samozrejme, cez toto, cez tieto renty, cez tieto jubilejné príplatky snažia uplácať kadekoho, len aby si zabezpečili svoju beztrestnosť. To je všetko, čo ich zaujíma. Obyčajný človek, že sociálna demokracia? To je výsmech, to je výsmech absolútne všetkému, aj sociálnej demokracii, úplne všetkému a hlavne bežným ľuďom a tým ľuďom, ktorí ich volia, lebo si myslia, že naozaj hája ich záujmy, ale hája len svoje záujmy.
35. schôdza NR SR - 14.deň - A. dopoludnia
Dátum: 2025-06-17
Poslanec: Krúpa, Juraj (SaS)
Druh vystúpenia: Vystúpenie v rozprave

Vážený pán predsedajúci, pán minister, musím povedať že my tu po desiatkach rokov, v podstate odkedy sa toto rieši, prvý akýsi krok ktorý má akýmsi spôsobom riešiť vzniknutú situáciu v Hasičskom a záchrannom zbore, ktoré je naozaj vo veľmi zlej situácii nielen vybavením ale samozrejme aj personálne. Máme zhruba tretinu hasičov, ktorí sa oprávnene súdia s ministerstvom vnútra a oprávnene tie spory vyhrávajú. Ale tento návrh, ktorý ste priniesli je akási len náplasť na celý problém, ktoré v podstate tento problém nerieši. Má to byť akosi, ja so vnímam, že to bude z vašej strany len akési také nejaké prechodné riešenie, ktoré má potom priniesť koncepčné riešenie, lebo toto koncepčné riešenie nie je. Videli sme že je to vlastne výsledkom x ministrov vnútra, ktorí sa tejto téme proste nevenovali, ignorovali ju, až to dospelo k tomu, že hasiči jednoducho si to zobrali do vlastných rúk a kompenzujú si tie služby, ktoré musia slúžiť súdnymi spormi, ktoré potom vyhrávajú a sú im platené tie kompenzácie, ktoré vychádzajú z európskej smernice. Čo je ale problém je, že tuto čo navrhujete sú akési, teda je to navýšenie tých príplatkov za služby, ktoré sa navyšujú zhruba 35 %, ale čo ste nepovedali je, že to sú príplatky ktoré potom budú ešte zdaňované. A takže uvidíme aký efekt to bude mať niekedy možno v auguste keď sa teda táto novela v skrátenom legislatívnom konaní schváli. Ale predpokladám, že sami hasiči budú veľmi sklamaní. Keď si predstavím, že k platu dostanú teda príplatok dajme tomu nejakých 200 euro a po zdanení z toho bude možno 140 eur, tak sa určite nepotešia. A ak si myslíte, že toto bude prostriedok aký má zamedziť, aby sa teda hasiči prestali súdiť, tak je to takisto mimo. Vieme veľmi dobre, že na hasičov je vyvíjaný nátlak. Vieme, že sú vydané určité pokyny nepísané cez ktorých nadriadených sú práve hasiči vyzývaní k tomu, aby stiahli svoje žaloby, alebo aby tieto žaloby nepodávali. Je smutné keď vidím, že tu máme už za roky kopec investícií do čohokoľvek. Aj teraz aktuálne máme investície napríklad do počítačov, ktoré NKÚ hodnotí ako predražené o zhruba 120 miliónov. Máme rámcovú zmluvu na oblečenie z kávových zŕn za 70 miliónov. Máme síce nákup hasičských vozidiel na 46 ... =====
35. schôdza NR SR - 13.deň - B. popoludní
Dátum: 2025-06-16
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

12. Mária, ďakujem veľmi pekne za tvoje vystúpenie. Ale ja túto novelu ústavy vnímam skôr ako takú tú komplexnosť všetkých tých zásadných zmien, ktoré sa dejú v našej spoločnosti, ktoré nás v podstate všetkými tými postupnými ťahmi a uškrcovaním rôznych oblastí spoločnosti, či sú to mimovládne organizácie, či sú to médiá, či to sú rôzne novely zákonov, ktoré postupne stále zužujú ten priestor slobodnej a liberálno-demokratickej spoločnosti. A toto je jeden ďalší z nich, pretože viete, žiť podľa hodnôt je úplne v poriadku. Len ich nesmiete nikomu vnucovať. A takisto aj žiť podľa kresťanských hodnôt je úplne v poriadku. To je v podstate základ slobodnej a demokratickej spoločnosti. A podľa ústavy sa aj Slovenská republika neviaže na žiadnu vieru, na žiadne náboženstvo. Čiže prečo schvaľovať a nanucovať akési konzervatívno-náboženské hodnoty všetkým? Nie všetci sme konzervatívno-nábožensky ladení v tejto spoločnosti a tobôž nie táto vládna koalícia, keď hovoríte, že ste sociálni demokrati a neviem čo, tak teda to je ten protipól. Čiže ja vôbec nechápem, že čo sa tým akože chce vytvoriť, lebo normálne akože tu máme Slovenskú republiku, ale vytvárame tu akúsi Slovenskú farskú republiku. A otázka je úplne jednoduchá. Že teda, keď by sa toto neschválilo, čo sa stane v tej našej spoločnosti, rozloží sa? Nebudeme vedieť, či sme chlapec alebo dievča? Budú nám tu všetci diktovať, že teda toto môžte a toto nemôžte? Alebo, keď sa to teda schváli, staneme sa akýmsi etalónom v Európskej únii, budú nás nasledovať? Odrazu bude chlieb lacnejší, odrazu budeme lídrami v reb... (Prerušenie vystúpenia časomerom.)
35. schôdza NR SR - 9.deň - B. popoludní
Dátum: 2025-06-10
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

32. Ďakujem veľmi pekne za vaše reakcie. Pán kolega Mikloško, máte absolútnu pravdu. Ale viete, čo je najhoršie, že existuje reálne paralela aj voči Slovákom, že my sme ako národ neexistovali. Boli tie historické momenty v našej histórii, ktoré potierali, alebo popierali, že my sme nejaký národ, alebo môžeme byť štátotvorný národ, alebo niečo podobné. Jednoducho nás chceli asimilovať. A toto je tá paralela práve s Ukrajinou, ktorú my máme. A keď tu máme polovicu obyvateľstva, alebo túto koalíciu, ktorá túto paralelu nedokáže vidieť, vidí sa len v ruských dejinách, v ruskom vnímaní sveta, tak potiera aj vlastnú identitu a vlastnú históriu a je ochotné sa jej vzdať. A kolegyňa Jurík spomínala, že čo by sme im odovzdali, že Košice? Pani kolegyňa, všetko, všetko by im odovzdali. Oni by boli prví, ktorí by kolaborovali. Mávali by tými ruskými zástavami, obhadzovali by ich karafiátmi. Boli by šťastní, lebo by si mysleli, že no tak oni nám teraz prídu sem, je to síce, niečo porobia, pár žien poznásilňujú, pár ľudí postrieľajú a hlavne tých, ktorí sú na tej druhej strane, tých dobre, dobre a my sa budeme mať potom dobre. My to využijeme. Jak za 2. svetovej vojny a ako Slovák štátu arizovať, pobrať sebe, sebe a ostatné, však nejako to sa spraví. A toto je presne to myslenie, a preto oni sa dokážu vidieť v tom Rusku. V tom, že čo to Rusko robí, to imperiálne, to potláčanie, oni by si to vedeli nejak zariadiť. Veď už tak raz boli, dobre bolo, tak aj teraz by sme si to takto zariadili. Toto je vlastizrada, toto je kolaborácia. Ďakujem.